142. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 60704 της 5 Ιουλ./5 Αυγ. 1975  (ΦΕΚ Β΄ 822) Περί καθορισμού των υπηρεσιών αι οποίαι δικαιούνται να έχουν την κατά την παρ. 3 του άρθρ. 6 του Νόμ. 48/75 ιδίαν σφραγίδα, το υπεύθυνον προς φύλαξιν αυτής όργανον, τον αριθμόν των σφραγίδων κλπ. Έχοντες υπ’ όψει: 1.Τας διατάξεις των άρθρ. 6 και 7 του Νόμ. 48 (ΦΕΚ 108/Α/75). 2.Τας υπ’ αριθ. ΔΘ 3/2-3/75/7555/17 Ιουν. 1975 και ΔΘ 3/2-3/75/8261/30 Ιουν. 1975 σχετικάς εγκυκλίους του Υπουργείου Προεδρίας της Κυβερνήσεως (ΓΔΔΔ-ΔΙΟΜ), αποφασίζομεν: Καθορίζομεν όπως: 1.Ιδίαν σφραγίδα διαθέτουν: α)Η Κεντρική Υπηρεσία του Υπουργείου. β)Άπασαι αι εξηρτημέναι εκ του Υπουργείου Κεντρικαί και Περιφερειακαί Υπηρεσίαι και Αρχαί (Επιθ/σεις, Δημόσια Σχολεία, Ειδικαί Σχολαί, Κέντρα, Συμβούλια, Επιτροπαί κ.λ.π.). γ)Τα ΝΠΔΔ αρμοδιότητος του Υπουργείου. 2.Ο τύπος της χρησιμοποιηθησομένης σφραγίδος ακολουθεί τα υπό του ύπερθεν (1) Νόμου καθοριζόμενα πρότυπα. 3.Υπεύθυνοι δια την φύλαξιν σφραγίδος είναι: α)Δια την Κεντρικήν Υπηρεσίαν ο Προϊστάμενος της Δ/νσεως Διοικητικού. β)Δια τας λοιπάς Υπηρεσίας, Αρχάς και Ν.Π.Δ.Δ. ο κατά περίπτωσιν υπεύθυνος διοικητικός προϊστάμενος αυτών, ή ο κατά Νόμον εκπρόσωπος αυτών. 4.Δια πράξεως των καθ’ έκαστα ως άνω Υπευθύνων καθορίζονται τα τυχόν επί μέρους υπεύθυνα πρόσωπα δια την φύλαξιν σφραγίδων, ως και πάσα αναγκαία σχετική λεπτομέρεια. Η παρούσα δημοσιευθήτω δια της Εφημερίδος της Κυβερνήσεως. 32.Α.α.140 Κεντρική Υπηρεσία Κεντρική Υπηρεσία 32.Α.α.141-145 